
Practica în 6 pași — privire de ansamblu

	1
	Pregătește-te pentru interațiunea cu angajatorii
Creează-ți cont pe platforma injobs.ase.ro, pe linkedin.com. Nu uita să pregătești un CV și o scrisoare de intenție. 

	2
	Alege locul de practică
Identifică o companie potrivită domeniului marketingului, cu acord de parteneriat semnat cu facultatea. Dacă ești angajat sau antreprenor, verifică condițiile specifice.

	3
	Înregistrează convenția de practică
Accesează platforma comunitateadepractica.ase.ro, completează datele și trimite convenția spre validare profesorului supervizor.

	4
	Tipărește și semnează convenția
Imprimă 3 exemplare față-verso, obține semnăturile olografe ale tutorelui și reprezentantului legal, apoi depune la secretariat convențiile.

	5
	Desfășoară stagiul de practică
Parcurge cele 112 ore, completează jurnalul de prezență și caietul de practică. Fii punctual, profesionist și implicat.

	6
	Susține colocviul de practică
Pregătește dosarul complet și prezintă-l comisiei în sesiunea de examene.
Nota finală este de la 10 la 1.






1. Cuvânt înainte

„Practica de specialitate” este singura disciplină din planul de învățământ în care dvs. vă alegeți ce doriți să exersați din domeniul marketingului și cine să vă îndrume în această călătorie. Veți observa că cerințele acestei discipline sunt croite pentru a simula un proces complet de angajare: identificare de parteneri de practică, depunerea unei aplicații, parcurgerea procesului de selecție, semnarea contractului, participarea la activitățile organizației partenere și primirea unui feedback și, în cele din urmă evaluarea întregului proces. Pentru că este prima dată când urmați un astfel de proces o să fie mai dificil, dar, noi sperăm să vă ușureze etapele viitoare în parcursul dvs. profesional. 

La practică ne dorim să exersați conceptele cu care ați operat la facultate într-un context de piață. Ne dorim să vedeți cum funcționează o companie și să înțelegi mai bine ce îți place și ce ți se potrivește din frumosul domeniu al marketingului. Practica este un bun moment în care poți să alegi componenta aplicativă a lucrării de licență.

Este foarte important ca stagiul de practică să fie relevant pentru tine și să se desfășoare într-un mediu profesionist, unde poți învăța lucruri utile și poți contribui real la activitățile unei echipe de marketing. De aceea, facultatea vrea să se asigure că fiecare loc de practică este potrivit, iar companiile la care desfășurați stagiul de practică au semnate acorduri oficiale cu universitatea.

Dacă ai găsit singur o companie unde ți-ar plăcea să faci practica, este perfect! Tot ce trebuie să faci este să anunți profesorul coordonator sau persoana de contact din facultate, care te poate ajuta cu verificarea companiei. Dacă totul este în regulă, se poate semna un acord de parteneriat și poți începe stagiul de practică.

Facultatea de Marketing este deschisă și implicată în sprijinirea ta, astfel încât experiența de practică să fie una reală, interesantă și utilă pentru viitoarea ta carieră.

Cu gânduri bune,
Prof. univ. dr. Alin Stancu
 Prodecan


2. Cadrul general de desfășurare a practicii

Acest ghid te ajută să înțelegi mai ușor cum se desfășoară practica de specialitate din anul II și ce pași trebuie să urmezi pentru ca experiența ta să fie una utilă și relevantă.

2.1. Ce este practica de specialitate și de ce este importantă
Practica de specialitate este o disciplină obligatorie în semestrul al II-lea al anului II și face parte din planul de învățământ al programului tău de licență. Scopul ei este să îți ofere ocazia să aplici, în mediul real de business, ceea ce ai învățat la curs și la seminar. Pe scurt, este momentul în care poți transforma teoria în experiență practică și poți descoperi ce înseamnă cu adevărat să lucrezi în domeniul marketingului.

	💡 Gândește-te la lucrarea de licență! Atunci când îți alegi locul de practică, gândește-te și la tema pe care ai vrea să o abordezi. Practica este o ocazie excelentă de a explora un subiect care te interesează și de a găsi o companie potrivită pentru cercetarea pe care o vei realiza ulterior.



2.2. Cum se desfășoară practica
1. Durată: 112 ore în total.
1. Perioadă: de regulă în anul II; studenții din anul III care nu au finalizat practica anterior; studenții din anul I în semestrul II sau în timpul verii.
1. Locul de desfășurare: organizații cu personalitate juridică (companii, agenții, ONG-uri, instituții publice) din țară sau din străinătate cu care universitatea are acord de parteneriat, sau structuri interne ale ASE.
1. Evaluare: colocviu de practică susținut în sesiunea de examene, notat de la 10 la 1.
1. Credite transferabile: conform planului de învățământ al programului tău de licență.

	⚠ IMPORTANT! Practica poate fi efectuată și într-o altă perioadă decât cea prevăzută în planul de învățământ, inclusiv în vacanțe, conform noii metodologii ASE din 18.03.2026. Evaluarea se va realiza în sesiunea de examene corespunzătoare.




	⚠ IMPORTANT! 
Studenții înscriși la programele Marketing ID, Marketing IFR și Marketing ID Buzău beneficiază de un cadru flexibil adaptat profilului lor. Studenții pot efectua stagiul de practică la locul de muncă, condiția esențială este ca pe perioada stagiului de practică să fie implicat în activități relevante domeniului marketing. De asemenea, studentul practicant poate propune și implementa activități de marketing pentru organizația în perioada stagiului.
Pentru mai multe aspecte legate de stagiul de practică vorbiți cu profesorul dvs. de practică.








2.3. Cine sunt actorii implicați în practica ta

	Actor
	Rol principal
	Ce face concret pentru tine

	Facultatea de Marketing (organizatorul de practică)
	Coordonare generală
	Asigură cadrul legal și metodologic, validează partenerii de practică, organizează colocviul.

	Partenerul de practică
	Compania / instituția gazdă
	Îți oferă activități reale de marketing; la final îți eliberează adeverința de ore.

	Cadrul didactic supervizor
	Profesorul tău
	Îți prezintă cerințele, validează locul de practică ales, îți evaluează activitatea și acordă nota finală.

	Tutorele de practică
	Mentorul din companie
	Te îndrumă zilnic la locul de practică, completează fișa de observare și raportul de evaluare.

	Tu – studentul practicant
	Beneficiarul stagiului
	Ești responsabil de alegerea locului de practică, implicarea activă și pregătirea dosarului pentru colocviu.



2.4. Pentru afaceri de familie sau antreprenori
Dacă ai propriul proiect sau ai o afacere în familie, poți alege să te implici în Societatea Antreprenorială Studențească (SAS) a ASE. Aici ai acces la proiecte, training-uri, mentorat și resurse care te pot ajuta.
La facultate am inițiat o baza de date cu Antreprenorii Facultății de Marketing, în care vă invităm să vă înscrieți. Încercăm să vă informăm despre toate oportunitățile care vă sunt relevante și să vă invităm la evenimente dedicate vouă antreprenorilor sau membrilor unei afaceri de familie.
Completează acest scurt formular: https://forms.gle/i8JsMdkcwwhrsRha6
Efectuarea unui stagiu de practică în cadrul acestor entități va fi dificilă, ținând cont că evaluare dvs. nu poate fi realizată de dvs. sau de un membru al familiei. Recomandarea noastră este să experimentați activitatea și în cadrul altei companii sau/și să vă implicați în activitățile SAS.

Prin excepție se poate efectua stagiul de practică la acest tip de parteneri de practică, dacă îndepliniți câteva condiții minime: să existe un tutore de practică desemnat (altul decât un părinte/rudă directă), iar activitățile desfășurate să fie relevante pentru specializarea ta. 

2.5. Dacă ești angajat
Dacă lucrezi deja, poți efectua stagiul de practică la locul tău de muncă, partenerul de practică al dvs., cu respectarea câtorva condiții:
1. Postul tău este în marketing: implică activități de cercetare de piață, comunicare, publicitate, marketing digital, relații publice etc. Bifează în convenție că practica se efectuează la locul de muncă.
1. Postul tău NU este direct în marketing: poți totuși face practica la angajatorul tău, cu condiția ca tutorele să fie persoana din organizație care se ocupă de activitățile de marketing. Bifează în convenție că practica se efectuează la locul de muncă.
1. Pentru a clarifica situația ta te rugăm să vorbești cu prodecanul responsabil de practică sau cu profesorul de practică. Acesta va evalua dacă va fi nevoie de un parteneriat cu angajatorul tău.

2.6. Dacă ești voluntar într-o organizație studențească
Dacă ești voluntar într-o organizație studențească vei putea efectua stagiul de practică în cadrul organizației respective, cu respectarea câtorva condiții:
· Tutorele tău de practică nu trebuie să aibă calitatea de student, acesta poate fi un responsabil de marketing din cadrul companiilor partenere organizației studențești

2.7. Pentru a face practică la partenerii facultății
Anunțurile referitoare la locurile de practică disponibile prin partenerii facultății sunt disponibile pe platforma injobs.ase.ro, anunțate prin intermediul newsletter-ului injobs.substack.com și în anumite cazuri, prin intermediul evenimentelor organizate la facultate sau prin intermediul rețelelor de socializare. În această situație trebuie să aplicați pentru oportunitățile dorite și să urmați procesul de selecție al companiei.
2.8. Pentru a face practică la o companie cu care facultatea nu are parteneriat
Compania la care dorești să faci stagiul de practică trebuie să aibă activitate și buget de marketing. Dacă firma identificată de dvs. nu are deja un acord semnat cu facultatea, va trebui să inițiați semnarea unui parteneriat. Inițierea se face completând acest formular împreună cu reprezentanții companiei https://forms.gle/QyyuNhjXjjNCTLg69
După validarea companiei vă vom sprijini în procesul semnării unui acord de parteneriat. 

2.9. Mobilitatea de practică / internship (Erasmus for Placements)
Mobilitatea de practică îți oferă posibilitatea de a efectua un stagiu de internship într-o companie, ONG sau instituție publică din orice țară din lume — nu doar din statele UE. Acest tip de mobilitate este mai flexibil decât cel de studiu: nu există un calendar fix de selecție, nu există criterii de medie sau ECTS, iar tu ești cel care găsești angajatorul. ASE îți oferă finanțarea (grantul Erasmus+) odată ce depui dosarul complet și ești acceptat la internship.
Un aspect important de reținut: grantul Erasmus pentru plasament și salariul de la internship se pot cumula — adică poți fi și plătit de angajator și să primești grantul Erasmus, atâta timp cât salariul lunar nu depășește cuantumul grantului lunar primit din Erasmus.
Durată minimă 2 luni
Durată maximă 12 luni per ciclu de studii
Criterii de selecție Niciun criteriu academic — toți studenții cu frecvență pot aplica
Locuri disponibile Limitat de buget — primul venit, primul servit
Când se poate pleca Semestrul II, vacanța de vară
2.10. Pentru a face practică la o companie din afara regiunii București-Ilfov
Practica se desfășoară în programul normal al partenerului de practică și nu trebuie să depășească ora 20.00. De asemenea, practica de specialitate nu trebuie să se suprapună cu alte activități didactice la care studentul trebuie să participe. De aceea, considerăm ca în timpul semestrului efectuarea unui stagiu de practică în afara regiunii București-Ilfov este mai dificilă. Fiecare astfel de situație va fi discutată individual.



3. Alegerea locului de practică

Alegerea locului de practică este unul dintre cei mai importanți pași pentru a transforma această experiență într-o etapă utilă și plăcută din formarea ta profesională. Gândește-te la ce domenii din marketing te atrag cel mai mult — marketing digital, cercetare de piață, comunicare, publicitate sau managementul brandului — și încearcă să alegi o companie în care poți observa și exersa activități reale din acea zonă.

Unde poți face practica:
1. Companii, agenții de marketing sau de cercetare
1. departamente de marketing din diverse organizații (producție, retail, servicii, ONG etc.)
1. structuri interne ale ASE: centre de cercetare, incubatoare de afaceri, proiecte studențești
1. organizații publice sau private din România sau din UE.

Cum găsești un loc de practică:
1. Verifică ofertele pe platforma injobs.ase.ro, site-ul mk.ase.ro și paginile de social media ale facultății.
1. Contactează direct companii care te interesează!
1. Participă la evenimentele de business fie că sunt organizate în ASE, fie în afară.

	⚠ IMPORTANT! Dacă firma aleasă nu are deja un acord semnat cu facultatea, nu te îngrijora, te vor ajuta să contactezi compania și să se semneze un acord de parteneriat oficial.



4. Înregistrarea convenției de practică — pas cu pas

4.1. Accesarea platformei
Fiecare student are deja un cont creat pe platforma de practică. Scanează codul QR de mai jos sau accesează direct linkul:
	🔗 comunitateadepractica.ase.ro/conventie-list.php





Pași de autentificare:
1. Accesează link-ul de mai sus.
1. Introdu adresa ta de e-mail instituțională (ex: prenume.nume@stud.ase.ro).
1. Bifază 'Nu sunt robot' și solicită codul OTP.
1. Vei primi pe e-mail un cod de 6 cifre — introdu-l pentru a te autentifica.

4.2. Completarea datelor din convenție
Convenția conține informații despre tine, compania unde faci practica și tutorele care te va îndruma.

4.2.1. Datele tale de identificare
1. Verifică dacă numele, adresa și datele de contact sunt corecte și actualizate.
1. Asigură-te că adresa de e-mail și numărul de telefon sunt cele folosite frecvent.
1. Verifică programul de studii — platforma te va asocia automat cu profesorul tău supervizor.

4.2.2. Detalii despre stagiul de practică
Introdu perioada de desfășurare (ex: de obicei se pune toata perioada semestrului în care desfășori practica) și alege tipul de practică:

	Selectează tipul
	Când se aplică
	Alege contextul

	Fac practică la locul de muncă / internship
	Ești angajat cu contract individual de muncă sau de internship în marketing sau sunt angajat cu CIM pe un alt post, dar tutorele tău lucrează în marketing
	Selectează dacă firma aparține familiei tale

	Doar practică în domeniul de specializare (fără angajare)
	Nu ai contract de muncă la firma respectivă la partenerul de practică.
	Selectează dacă firma aparține familiei tale

	Practică într-un proiect finanțat 
	Ești înscris într-un proiect european
	Selectează proiectele în care poți să te implici

	Se efectuează în cadrului unui proiect derulat în cadrul Facultății
	Ești implicat într-un proiect al facultății sau universității agreat pentru stagiul de practică
	Selectează proiectul respectiv

	Sunt fondator/co-fondatr a unei companii
	Antreprenorii Facultății de Marketing se încadrează aici
	Selecteaza programul de Mentorship



4.2.3. Datele despre partenerul de practică
Pregătește următoarele informații despre companie înainte de a completa convenția:

	Informație necesară
	Detalii

	CUI
	Doar numeric, fără RO în față

	Denumirea completă a firmei
	Exact ca în Registrul Comerțului

	Cod CAEN
	Activitatea principală, 4 cifre

	Adresa sediului social
	Și adresa stagiului dacă diferă

	Reprezentant legal
	Nume, funcție, e-mail, telefon

	Tutore de practică
	Persoana din marketing care te va îndruma: nume, funcție, e-mail, telefon



După ce ai completat totul, verifică atent datele și salvează!


4.3. Validarea și semnarea convenției
După ce trimiți datele, profesorul tău supervizor va primi automat notificarea. Dacă totul este corect, convenția ta va fi validată.

1. Descarcă documentul validat în format PDF.
2. Printează-l în 3 exemplare față-verso.
3. Toate trei exemplarele se semnează în original de: tine, tutore și reprezentantul legal al companiei.

	Atenție: Semnăturile trebuie să fie olografe (nu scanate sau inserate digital). 



4. Depune cele 3 exemplare semnate la Secretariatul Facultății de Marketing pentru semnare finală.

	⚠ IMPORTANT! Dacă efectuezi stagiul în străinătate, trebuie să atașezi și dovada asigurării medicale valabile pentru toată perioada stagiului.



5. Desfășurarea stagiului de practică

Pe durata stagiului, activitatea ta va fi monitorizată și evaluată atât de tutorele din companie, cât și de cadrul didactic supervizor/prodecanul de resort al facultății.

La 14 zile de la începerea stagiului de practică trebuie să completați acest formular de informare. 
Acesta cuprinde câteva date referitoare la prezenta dvs. pe rețeaua Linkedin și Injobs, câteva date despre compania la care faceți stagiul și 3 poze din timpul stagiului.
Formularul este disponibil aici: https://forms.gle/W6LAni81P1iNXud17

	⚠ IMPORTANT! Va fi nevoie să îți stabilești un program de participare la stagiu și să îl comunici profesorului tău supervizor. Ne așteptăm ca atunci când ai declarat că ești la practică, să fii acolo.



În timpul stagiului de practică tutorele dvs. va fi contactat pe email/telefon pentru a ne oferi feedback cu privire la activitatea dvs. și va primi documentele pe care trebuie să le completeze pentru evaluarea dvs.
De asemenea, la finalizarea stagiului de practică trebuie să completați un chestionar de satisfacție.

5.1. Ce documente completezi pe parcurs
	Document
	Cine îl completează
	Când

	Informarea de începere a stagiului - https://forms.gle/W6LAni81P1iNXud17
	studentul
	În 14 zile de la începerea stagiului

	Feedback stagiul de practică
	Tutore
	La finalizarea stagiului

	Chestionar de satisfacție stagiul de practică
	Student
	La finalizarea stagiului

	Jurnalul de prezență din Caietul de practică 
	Studentul
	lunar, pe toată durata stagiului

	Caietul de practică
	Studentul
	La finalul stagiului

	Posterul stagiului de practică
	Studentul
	Până la colocviu

	Adeverința stagiul de practică 
	Partenerul de practică
	La finalul stagiului



6. Documente necesare pentru colocviul de practică

Colocviul de practică este forma de evaluare a cunoștințelor dobândite, constând într-o discuție pe seama activității desfășurate. Nota este de la 10 la 1.
Colocviul se susține în sesiunea de examene. Dacă practica a fost finalizată integral, poate fi susținut și în sesiunea de restanțe.
Dosarul de practică trebuie să conțină (în ordine):

	#
	Document
	Cine îl emite / completează

	a)
	Opisul (prima pagină)
	Studentul

	b)
	Convenția de practică (Anexa 2)
	Generată pe platformă, semnată de tine, partener și organizator

	c)
	Adeverință stagiu de practică
	Partenerul de practică

	d)
	Caietul de practică 
	Studentul

	e)
	Posterul de practică
	Studentul



	🌿 Grijă față de mediu! Tipărește față-verso, fără folii protectoare. O simplă capsă este suficientă pentru dosarul tău. Include în dosarul tău doar opisul, adeverința și caietul de practică. Nu include convenția de practică, pentru că aceea rămâne la tine.
Posterul, dacă poți, să îl tipărești color.




	⚠ IMPORTANT! Pentru studenții implicați în proiecte finanțate din fonduri europene: conform metodologiei ASE, se aplică regulile specifice acelor programe. Discută cu profesorul supervizor.








7. Întrebări frecvente (FAQ)

Pot face practica la o firmă care nu are acord cu facultatea?
Da, poți. Dacă identifici o companie care nu are încă acord semnat cu Facultatea de Marketing, anunță profesorul supervizor/ sau responsabilul cu practica de la Facultate. Va trebui să completezi împreuna cu reprezentanții companiei un formular de inițiere de parteneriat, după care ți se vor comunica pașii următori. Compania pe care o propui trebuie să aibă activitate și buget de marketing.
Procesul este simplu, dar are nevoie de timp — nu lăsa asta pe ultimul moment.

Pot face practica în vacanță sau în afara semestrului II?
Da. Conform noii metodologii ASE din 18.03.2026, stagiul poate fi efectuat și în altă perioadă decât cea prevăzută în planul de învățământ, inclusiv în vacanțe. Evaluarea (colocviul) se va realiza în sesiunea de examene corespunzătoare anului universitar curent.

Ce se întâmplă dacă tutorele meu pleacă din companie în timpul stagiului?
Anunță imediat profesorul tău supervizor. Partenerul de practică are obligația de a desemna un nou tutore. Dacă situația nu se rezolvă, convenția poate fi anulată și vei putea căuta un alt loc de practică.

Pot face practica la o firmă a unui membru al familiei?
Da, dar trebuie să menționezi acest lucru explicit în convenție (există o bifă dedicată). Tutorele trebuie să fie altcineva decât membrul familiei — o persoană angajată a companiei care activează în domeniul marketingului.

Ce se întâmplă dacă am fost angajat chiar în timpul stagiului?
Felicitări! Informează profesorul supervizor și actualizați convenția de practică dacă este cazul (tipul de practică se poate schimba din 'fără angajare' în 'la locul de muncă'). Stagiul continuă, iar orele deja efectuate rămân valabile.

Pot face practica în străinătate?
Da, cu condiția ca organizația să aibă sau să semneze un acord de parteneriat cu facultatea. Dacă ești beneficiar al unui program Erasmus+ sau alt program de mobilitate, se aplică prevederile contractuale ale respectivului program. Nu uita de asigurarea medicală valabilă pe teritoriul statului respectiv.

Pot folosi datele și materialele din practică în lucrarea de licență?
Da, dar numai cu acordul explicit al partenerului de practică. Documentele confidențiale nu pot fi incluse sau publicate. Discută cu tutorele de la început despre ce informații pot fi utilizate.

Sunt deja angajat. Poate activitatea mea profesională să fie recunoscută drept practică de specialitate? Care este procedura de echivalare?
Puteți efectua stagiul de practică la locul de muncă. Pentru a demara acest proces trebuie sa inițiați convenția de practică pe www.comunitateadepractica.ase.ro și să bifați că practica se efectuează în cadrul unui contract de muncă. Tutorele dvs. pe perioada stagiului trebuie să fie o persoană cu atribuții specifice domeniului dvs de studiu, respectiv marketing. 
Cum pot verifica dacă există un acord de practică între facultate și angajatorul meu?
Toți angajatorii cu care avem acorduri de parteneriat sunt menționați pe site-ul facultății și pe injobs.ase.ro. De asemenea, puteți afla această informație discutând cu profesorul dvs. de practică în cadrul orelor de consultații.

Cum pot identifica pe platforma INJOBS oportunitățile de practică relevante pentru specializarea Marketing? Ce tipuri de roluri sau activități sunt eligibile pentru efectuarea practicii?

Anunțurile disponibile pe platforma injobs în general precizează căror studenți sunt adresate. 
Tipurile de activități eligibile sunt cele specifice activității de marketing: marketing digital, social media, comunicare de marketing, relații publice, publicitate, cercetare de marketing, managementul produsului, managementul brandului, organizarea de evenimente, trade marketing, CRM, e-commerce, marketing și vânzare, analiză de piață, customer experience sau alte activități conexe. Discutați despre acest lucru cu profesorul dvs. de practică la orele de consultații.

Nu pot finaliza completarea profilului pe platforma INJOBS deoarece mi se solicită informații pe care încă nu le dețin (de exemplu, media unui an de studiu pe care nu l-am absolvit). Cum pot continua procesul de înregistrare?

Mulțumim de feedback. Această speță a fost rezolvată.

Pot efectua practica de specialitate în cadrul a două stagii diferite, desfășurate la angajatori diferiți, fiecare pe baza unei convenții de practică?

Pentru practica de specialitate este necesar un singur stagiu. După această etapă vă sfatuim să treceți la alte forme contractuale: internship, contract de muncă part-time, freelance.

Dacă am efectuat un stagiu de practică înainte de anul în care disciplina „Practică de specialitate” este prevăzută în planul de învățământ, poate acesta fi recunoscut și echivalat ulterior?
Stagiul de practică este considerat început la momentul la care toate cele 3 parți: compania, studentul și instituția de învățământ au semnat o convenție de practică. Dacă acesta este cazul dvs. atunci totul este în regula.

Ce trebuie făcut dacă angajatorul la care doresc să efectuez practica nu are un acord de practică încheiat cu facultatea? Când trebuie inițiat procesul de încheiere a parteneriatului?

Ne-am dori ca stagiul de practică să îl efectuați la unul dintre angajatorii cu care avem deja un acord de parteneriat semnat. Dacă dvs. ați găsit un alt angajator care se potrivește intereselor dvs. profesionale și are activitate de marketing în care urmează să vă implicați, atunci puteți iniția procedura privind acordul de parteneriat. Este un formular online pe care îl completați cu o serie de informații despre angajatorul dvs. 



Cum sunt încadrate pe platforma INJOBS ofertele pentru practica de specialitate? Ce tip de oportunitate trebuie selectat (de exemplu, internship plătit, internship neplătit sau altă categorie)?

Toate oportunitățile sunt potrivite pentru stagiul de practică. Nu uitați să vorbiți cu profesorul de practică la consultații despre aceste oportunități.
În ce perioadă poate fi efectuată practica de specialitate? Este posibil ca aceasta să se desfășoare înainte sau după perioada prevăzută în planul de învățământ și, dacă da, în ce condiții poate fi recunoscută și evaluată?

Stagiul de practică se poate desfășura și pe perioada verii, urmând să susțineți colocviul în sesiunea normală din iunie a anului 2. Dacă doriți să efectuați stagiul de practică după ce a avut loc colocviul de practică, atunci trebuie să considerați această disciplină ca fiind o restanță și o puteți susține anul următor în sesiunea de restanțe.




8. Informații necesare pentru completarea convenției 

Completează acest formular înainte de a accesa platforma, pentru a evita întreruperile în procesul de înregistrare.
Detalii despre stagiul de practică
Data început stagiu: ...........................................................................
Data sfârșit stagiu: ............................................................................

Partenerul de practică
CUI-ul companiei (doar numeric): ..........................................
Denumirea companiei: ......................................................................
Codul CAEN principal (4 cifre): .............................................

Adresa sediului social
Strada, nr.: .............................................................................
Localitatea: .............................................................................
Județul: .................................................................................

Dacă adresa stagiului diferă de sediul social, completează:
Strada, nr.: .............................................................................
Localitatea: .............................................................................
Județul: .................................................................................

Reprezentantul legal al companiei
Apelativ (Dna/Dl): ..............................................................................
Numele și prenumele: .................................................................
Funcția: .................................................................................
E-mail: ..................................................................................
Telefon: .................................................................................

Tutorele din partea companiei
Apelativ (Dna/Dl): ..............................................................................
Prenumele: ...............................................................................
Numele: .................................................................................
Funcția: .................................................................................
E-mail: ..................................................................................
Telefon: .................................................................................
Mult succes! 🎯


Anexa 1- Propunere de opis

LOGO COMPANIE







RAPORT DE PRACTICĂ

la …………………

în perioada ……………….




Student .................................................................
Tutore de practică................................................
Profesor superizor................................................







Anexa 2- Model de adeverință
ADEVERINȚĂ

Organizația .................................................. (denumire organizație), în calitate de partener de practică, prin prezenta confirmă că .................................................. (numele practicantului),
student(ă) la Academia de Studii Economice din București, Facultatea de Marketing, în anul ........, forma de învățământ ............, grupa ..........,
a efectuat un stagiu de practică în perioada .................. – .................., totalizând 112 de ore de activitate practică efectivă.
Pe parcursul stagiului, activitatea practicantului a fost evaluată de către tutorele de practică desemnat …………………………………. împreună cu cadrul didactic supervizor.
Evaluarea a vizat nivelul de dobândire a competențelor profesionale, precum și comportamentul și integrarea în activitatea organizației, având în vedere aspecte precum disciplina, punctualitatea, responsabilitatea în îndeplinirea sarcinilor și respectarea regulamentului intern.
La finalul stagiului, în baza raportului întocmit de către tutore certificăm următoarele:
	Criteriu
	Evaluare 

	Gradul de însușire a cunoștințelor practice (măsura în care practicantul a efectuat activitățile atribuite)
	

	Disciplină și punctualitate (măsura în care practicantul a respectat indicațiile tutorelui și a respectat programul de practică agreat cu tutorele)
	

	Capacitatea de comunicare și relaționare (măsura în care practicantul a comunicat eficient cu tutorele, colegii și alte persoane din organizație)
	

	EVALUAREA GLOBALĂ a stagiului de practică efectuat
	


Notă: se vor acorda note de la 10 la 1.

Reprezentant partener de practică ………………………………………..
Funcție…………………………………………
Semnătură: ................................................................
Dată………………………………………………


Anexa 3- Modelul Caietului de practică
[bookmark: _3j2qqm3][bookmark: _Toc210991673]Caiet de practică

Student practicant:
Anul de studiu: ___ 			Grupa: ___________ 		Română / Engleză
Forma de învățământ: IF / ID / IFR
Cadrul didactic supervizor: __________________________________________________

I. COORDONATELE STAGIULUI DE PRACTICĂ
1. Organizația în care se realizează stagiul de practică
Denumire: ___________________________________________________________________
Sediul social: _________________________________________________________________
Punct de lucru (dacă este diferit de sediul social):____________________________________ 
Codul CAEN (domeniul de activitate): _____________________________________________

2. Tutorele desemnat
Numele și prenume: ___________________________________________________________________
Funcția deținută de tutore: ______________________________________________________________

3. Modulul de pregătire: Marketing
4. Perioada de desfășurare: de la:_________________________ până la: _________________________
5. Durata totală obligatorie a stagiului de practică: 112 de ore
6.Departamentul în care se realizează stagiul de practică (dacă este cazul)
____________________________________________________________________________________
(De exemplu: departamentul de marketing, departamentul vânzări, departamentul achiziții etc.)
II. COMPETENȚE EXERSATE:
Competențe transversale
CT2: Identificarea rolurilor și responsabilităților într-o echipă pluri-specializată și aplicarea de tehnici de relaționare și muncă eficientă în cadrul echipei.

III. JURNALUL DE PREZENȚĂ PE PARCURSUL STAGIULUI DE PRACTICĂ
(puteți insera câte rânduri doriți)
	Nr. crt.
	Activități desfășurate pe perioada stagiului de practică
	Număr ore alocate activității
	Prezentare succintă a activităților desfășurate

	1.
	
	
	

	2.
	
	
	

	3.
	
	
	

	4.
	
	
	

	5.
	
	
	

	6.
	
	
	

	8.
	
	
	

	9.
	
	
	

	10.
	
	
	

	11.
	
	
	

	12.
	
	
	

	13.
	
	
	

	14.
	
	
	

	__
	________
	________
	________

	Total ore desfășurate
	112
	




IV. REZULTATELE OBȚINUTE ÎN STAGIUL DE PRACTICĂ:
Scurtă prezentare a rezultatelor principale (detaliați pe scurt și arătați dovezi):
________________________________________________________________________________________________________________________________________________________________________________________________________________________

Instrucțiuni:
În prima etapă a stagiului de practică puteți să includeți și activități de documentare în legătură cu organizația parteneră, precum:
· Prezentarea organizației și a istoricului său. 
· Analiza structurii organizaționale și a poziției departamentului de marketing. 
· Documentarea portofoliului de produse/servicii. 
· Identificarea pieței țintă și a principalilor competitori. 
· Monitorizarea prezenței online (website, social media, recenzii). 
· Analiza campaniilor publicitare existente și a rezultatelor acestora. 
Dar odată ce v-ați acomodat cu organizația, cu mixul de marketing vă sfătuim să participați la activități concrete de marketing. Acestea vor fi elementele din secțiunea rezultate și din posterul dvs.


Anexa 4 – Instrucțiuni privind realizarea posterului de practică

Ghid pentru realizarea posterului de practică

În locul raportului scris tradițional, vei realiza un poster care să comunice,
vizual și sintetic, experiența ta din stagiul de practică.
De ce un poster, nu un raport?
Un raport tradițional îți cere să scrii mult și să urmezi o structură fixă. Posterul îți cere să selectezi ce contează cu adevărat și să comunici asta clar, vizual și convingător — exact cum se face în marketing.
În luna iunie dorim să facem o expoziție cu cele mai bune postere!

Format și cerințe tehnice
	Specificații obligatorii
Format: de preferat A2, dar se poate și A3 portret, de preferință
Software: orice — Canva, Adobe Illustrator, PowerPoint, InDesign, chiar și Word
Livrare: fișier PDF sau png de înaltă rezoluție (minim 150 dpi) + versiune imprimată la prezentare
Text: lizibil de la 50 cm distanță — dimensiunea minimă recomandată pentru corp de text este 14pt



Ce trebuie să conțină posterul
Posterul trebuie să acopere obligatoriu toate cele cinci teme de mai jos. Ordinea, dimensiunea și modul de prezentare sunt la latitudinea ta. Codificarea mesajului poate să fie prin cuvinte, dar și prin imagini.
1. Organizația — unde ai fost
1. Denumire, domeniu de activitate, piața pe care activează
1. Scurtă descriere a organizației (istoric, dimensiune, poziție pe piață)
1. Departamentul în care ai activat și rolul tău

2. Activitățile desfășurate — ce ai făcut
1. Prezintă principalele activități realizate pe parcursul celor 112 ore
1. Nu lista!— evidențiază creativ 3–6 activități reprezentative

3. Mixul de marketing — ce ai observat
Poți include elemente despre:
1. Produs / serviciu: portofoliu, caracteristici, poziționare
1. Preț: strategia de prețuri aplicată
1. Distribuție: canalele prin care ajunge produsul la client
1. Promovare: instrumente online și offline, campanii, prezență digitală
Analizează prezența online a organizației: website, rețele sociale, SEO etc. Aceasta poate fi integrată în secțiunea de comunicare sau tratată separat.
4. Participări la evenimente
1. Listează evenimentele, conferințele, training-urile sau întâlnirile la care ai participat
1. Dacă nu ai participat la niciun eveniment extern, menționează activitățile interne relevante (ședințe de echipă, prezentări, sesiuni de briefing)

5. Rezultate importante, propuneri și recomandări
1. Evidențiază rezultatele la care ai contribuit, unde ai avut propuneri și recomandări

Sfaturi de design și prezentare vizuală
Nu există un stil impus. Există însă principii care fac diferența între un poster care comunică și unul care obosește privitorul. Poți utiliza identitatea vizuală a companiei (dacă ai acceptul lor) în acest poster.

Ierarhie vizuală clară
Privitorul trebuie să înțeleagă în 5 secunde ce e important. Folosește dimensiuni diferite ale textului, contrast și spațiu alb pentru a ghida ochiul. Nu totul poate fi la fel de mare sau de colorat.
Mai puțin înseamnă mai mult
Rezistă tentației de a pune tot ce știi. Un poster aglomerat dezorientează. Alege informațiile esențiale și lasă posterul să respire.
Fonturi
Folosește maximum două familii de fonturi — unul pentru titluri, unul pentru corp de text. Asigură-te că textul este lizibil: contrast suficient față de fundal, dimensiuni adecvate. 
Culori coerente
Alege o paletă de 2–4 culori și rămâi la ea. Culorile haotice distrag atenția de la conținut. Poți folosi paleta vizuală a organizației în care ai fost.
Vizualuri cu sens
Orice imagine, grafic sau pictogramă trebuie să aibă un rol clar. Fotografii din timpul stagiului, grafice cu date reale sau diagrame ale proceselor sunt binevenite. 
Aliniere și grilă
Elementele aliniate transmit profesionalism. Folosește o grilă mentală sau reală — coloane, margini consistente, spațiere uniformă.







Ce să eviți
	❌  Greșeli frecvente
1. Text copiat din raportul scris sau de pe website-ul organizației — posterul trebuie să fie cu vocea ta
1. Prea mult text, prea mic — dacă trebuie să te apleci să citești, e prea mult
1. Fundaluri încărcate care fac textul ilizibil
1. Fotografii de pe internet fără relevanță sau drept de utilizare
1. PDF livrat la rezoluție mică — imaginile pixelate arată neprofesionist
1. Lipsa numelui, grupei 



	✓  Semne că ești pe drumul cel bun
1. Cineva care nu știe nimic despre organizație înțelege în 2 minute esențialul
1. Propunerile tale se bazează pe observații concrete din stagiu
1. Posterul arată ca o lucrare în care ai investit timp și gândire, nu ca un document Word cu imagini
1. Ai ales conținut, nu l-ai aruncat pe tot
1. Există un fir narativ — posterul spune o poveste, nu listează fapte




Instrucțiuni utile
https://guides.nyu.edu/posters
https://crl.indianapolis.iu.edu/news/crlstories/prep-guide-research-poster-presentation.html
https://www.vwu.edu/academics/athenaeum/internship-posters.php
tutorial: https://youtu.be/r6jJPT_dr3k?si=fcfWsRD2MA3HKBkQ



Anexa 5 GHID privind construirea prezenței online a studenților Facultății de Marketing

Pentru mulți studenți activitatea de practică este prima interacțiune cu mediul profesional. De aceea vă sfătuim să încercați să capitalizați această experiență cât mai mult. Primul pas este să vă creați sau să vă actualizați constant conturile de:
· LinkedIn – rețeaua profesională nr. 1 la nivel global 
· InJobs.ase.ro – platforma de carieră dedicată studenților ASE

De ce este atât de important?
✨ LinkedIn:
· Este CV-ul tău digital, vizibil pentru recruiteri din toată lumea
· Peste 70% dintre angajatori caută candidați pe LinkedIn
· Îți construiești rețeaua profesională încă de pe băncile facultății
· Poți urmări companii, lideri de opinie și tendințe din marketing
· Recruiterii te pot găsi chiar dacă nu aplici activ pentru joburi
· Poți să primești recomandări de la tutorii tăi în perioada stagiului
· Cu ajutorul LinkedIn îți construiești profilul pe InJobs.
✨ inJobs.ase.ro:
· Platformă dedicată special studenților și absolvenților Facultății de Marketing
· Companii care caută activ tineri talente din universitatea noastră
· Oportunități de internship-uri, stagii și joburi entry-level
· Evenimente de carieră și târguri de joburi ASE
· Angajatorii de pe platformă sunt în căutarea de talente de la ASE
Ce să incluzi în profiluri?
Înainte să te apuci urmărește acest tutorial de 9 minute https://youtu.be/zd4ALKv8Das?si=0C4Y3SGuISov9M_O
Acolo găsești exemple și tool-uri utile pentru ați face profilul cât mai bine. Mai jos îți oferim și noi câteva recomandări.
Datele de bază:
· Fotografie profesională (nu selfie, nu poze de vacanță!)
· Headline atractiv (ex: „Marketing Student | Digital Marketing Enthusiast | Intern @NumeCompanie”)
· Descriere personală care să reflecte pasiunea ta pentru marketing
Experiența de la stagiul de practică:
· Adaugă stagiul curent cu toate detaliile importante
· Descrie concret ce faci: proiecte, responsabilități, rezultate
· Actualizează lunar pe măsură ce dobândești noi competențe!
· Folosește cuvinte cheie relevante pentru domeniul de activitate
Competențe și realizări:
· Listează competențele dobândite la stagiu
· Adaugă proiecte în secțiunea dedicată
· Cere recomandări de la tutorele de practică (în timpul sau la finalul stagiului)
· Cere recomandări de la persoanele cu care ai lucrat sau chiar de la profesorii tăi, dacă te-ai remarcat la o anumită disciplină
· Încarcă materiale în portofoliu (unde este posibil)
Sfaturi practice:
LinkedIn:
· Conectează-te cu colegi, profesori, profesioniști din domeniu pe care îi întâlnești în stagiu
· Urmărește companiile la care ai vrea să lucrezi
· Participă la conversații, comentează postări relevante
· Publică despre experiența ta de la stagiu 
· Folosește hashtag-uri relevante: #facultateademarketing 
· Dă follow Facultății de Marketing (https://www.linkedin.com/school/asemarketing/about/) și tag la fiecare postare din stagiu sau de la evenimentele de la facultate
inJobs.ase.ro:
· Completează profilul 100% pentru vizibilitate maximă
· Activează alertele de job pentru domeniul tău de interes
· Participă la evenimentele de carieră anunțate pe platformă
· Aplică pentru oportunități chiar dacă nu îndeplinești 100% din cerințe
· Înscrie-te în comunitatea Alumni Marketing
Mult succes!


Pagina 1 din 2
